Միջոցառմանը ներկա էին Վիրահայոց թեմի Ախալքալաքի և հարակից գյուղերի հոգևոր ծառայողները, Սամցխե-Ջավախքի և Ծալկայի ընդհանուր առաջնորդական փոխանորդության պաշտոնեությունը, կենտրոնի սաները, նրանց ծնողները և բազմաթիվ հյուրեր: Միջոցառումը սկսվեց միասնական Տերունական աղոթքով և պետական օրհներգով, իսկ ընթացքում կենտրոնի «Զարթոնք» պարի խմբի և «Ջավախքի ձայներ» երգչախմբի սաները հանդես եկան հայրենասիրական երգերի կատարումներով և ազգագրական պարերով։